钦定古今图书集成/明伦汇编/氏族典/第398卷 > 李朴
## 钦定古今图书集成/明伦汇编/氏族典/第398卷 > 李朴

按《明外史李朴传》：“朴字继白，朝邑人。万历二十九年
进士。由彰德推官入为户部主事，再迁郎中。齐、楚、浙
三党势盛，稍持议论者，群噪逐之。朴积愤不平，上疏
言之。疏奏，台谏皆大恨，连章丑诋，排击无虚日。帝谪
朴州同知。后党人益用事，遂以京察落其职。天启初，
起用，历官参议，卒。”